กหดหกดหกดหกดประกาศธนาคารแห่งประเทศไทยเรื่องการอนุญาตให้ธนาคารพาณิชย์ประกอบธุรกิจการนำอสังหาริมทรัพย์ออกให้เช่า อาศัยอำนาจตามความในมาตรา ๙ ทวิแห่งพระราชบัญญัติการธนาคารพาณิชย์ พ.ศ. ๒๕๐๕ซึ่งแก้ไขเพิ่มเติมโดยพระราชบัญญัติการธนาคารพาณิชย์ (ฉบับที่ ๒) พ.ศ. ๒๕๒๒ธนาคารแห่งประเทศไทยอนุญาตเป็นการทั่วไปให้ธนาคารพาณิชย์นำอสังหาริมทรัพย์ออกให้เช่าตามหลักเกณฑ์ดังต่อไปนี้๑. ประเภทของอสังหาริมทรัพย์ที่อนุญาตให้นำออกให้เช่าได้ ได้แก่(๑) อสังหาริมทรัพย์ที่เป็นสถานที่สำหรับดำเนินธุรกิจซึ่งยังมิได้ใช้ประโยชน์อย่างเต็มที่เช่น สถานที่ทำการ ที่จอดรถคลังสินค้าที่ธนาคารพาณิชย์มีไว้เพื่อเก็บรักษาทรัพย์ที่นำมาวางประกันการให้สินเชื่อ(๒) อสังหาริมทรัพย์ที่ได้มาจากการชำระหนี้หรือจากการประกันการให้สินเชื่อหรือจากการซื้ออสังหาริมทรัพย์ที่รับจำนองไว้จากการขายทอดตลาดโดยคำสั่งศาลหรือเจ้าพนักงานพิทักษ์ทรัพย์(๓) อสังหาริมทรัพย์ซึ่งธนาคารพาณิชย์ซื้อหรือมีไว้เพื่อใช้เป็นสำนักงานสาขาแต่อยู่ระหว่างรอการจำหน่ายอันเนื่องมาจากการย้ายการปิด และการระงับ หรือยกเลิกการเปิดสำนักงาน๒. ในการนำอสังหาริมทรัพย์ออกให้เช่า ให้ธนาคารพาณิชย์ปฏิบัติตามหลักเกณฑ์ดังต่อไปนี้(๑) ต้องเป็นการให้เช่าเพื่อป้องกันการสูญเปล่าทางเศรษฐกิจหรือเพื่อป้องกันการเสื่อมสภาพของอสังหาริมทรัพย์(๒) ต้องจัดให้มีสัญญาเช่าเป็นหนังสือยกเว้นในกรณีการนำที่จอดรถตามข้อ ๑ (๑) ออกให้เช่าในลักษณะที่ไม่อาจทำสัญญาได้เนื่องจากความจำเป็นหรือเหตุสุดวิสัยโดยในกรณีดังกล่าวธนาคารพาณิชย์จะต้องจัดทำและจัดเก็บเอกสารการให้เช่าไว้เป็นหลักฐานเพื่อให้ธนาคารแห่งประเทศไทยตรวจสอบได้(๓) ต้องไม่ทำสัญญาเช่าที่เป็นอุปสรรคต่อการใช้พื้นที่ของธนาคารพาณิชย์หากเป็นกรณีการให้เช่าอสังหาริมทรัพย์ที่เป็นสถานที่สำหรับดำเนินธุรกิจตามข้อ ๑ (๑) และต้องไม่เป็นอุปสรรคในการจำหน่ายอสังหาริมทรัพย์ในกรณีการให้เช่าอสังหาริมทรัพย์ ตามข้อ ๑ (๒) และ (๓)(๔) ต้องให้เช่าไม่เกินกว่าระยะเวลาการถือครองอสังหาริมทรัพย์ตามกฎหมายโดยธนาคารพาณิชย์ต้องจำหน่ายหรือยกเลิกการถืออสังหาริมทรัพย์นั้นภายในระยะเวลาตามกฎหมายและตามหลักเกณฑ์ของธนาคารแห่งประเทศไทย(๕) ในกรณีการให้เช่าอสังหาริมทรัพย์ที่เป็นสถานที่สำหรับดำเนินธุรกิจเมื่อนำพื้นที่ของสำนักงานใดออกให้เช่าแล้วสำนักงานนั้นต้องไม่เช่าหรือซื้อพื้นที่เพิ่มเติมอีก รวมทั้งต้องให้เช่าแก่ผู้ประกอบธุรกิจที่เหมาะสมและไม่ส่งผลเสียต่อภาพลักษณ์ของธนาคารพาณิชย์(๖) ต้องกำหนดเงื่อนไขในการให้เช่าเช่นค่าเช่าหรือผลประโยชน์ที่จะได้รับอย่างเหมาะสมตามสภาวะตลาดและเป็นปกติทางการค้ามิฉะนั้น ธนาคารพาณิชย์จะต้องนำเรื่องดังกล่าวเสนอต่อคณะกรรมการของธนาคารพาณิชย์นั้นเพื่อพิจารณาความเหมาะสมก่อนดำเนินการให้เช่า(๗) ต้องจัดทำและเก็บรักษาเอกสารเกี่ยวกับการนำอสังหาริมทรัพย์ออกให้เช่าเพื่อให้ธนาคารแห่งประเทศไทยตรวจสอบได้(๘) ต้องประกอบธุรกิจตามหลักเกณฑ์และเงื่อนไขที่ธนาคารแห่งประเทศไทยกำหนดอนึ่ง ในกรณีที่การนำอสังหาริมทรัพย์ออกให้เช่ามิได้เป็นไปตามหลักเกณฑ์ที่กำหนดข้างต้นธนาคารพาณิชย์ที่ประสงค์จะนำอสังหาริมทรัพย์ออกให้เช่าจะต้องได้รับอนุญาตจากธนาคารแห่งประเทศไทยก่อนเป็นรายกรณีและในการอนุญาตธนาคารแห่งประเทศไทยอาจกำหนดหลักเกณฑ์และวิธีปฏิบัติใดๆ ด้วยก็ได้๓. ให้ธนาคารพาณิชย์แจ้งรายละเอียดการให้เช่าตามแบบรายงานที่แนบท้ายประกาศนี้ไปยังฝ่ายตรวจสอบ สายกำกับสถาบันการเงิน ธนาคารแห่งประเทศไทยภายใน ๑เดือนนับแต่วันสิ้นสุดปีที่ได้กระทำการดังกล่าวประกาศนี้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณวันที่ ๓ มกราคม พ.ศ. ๒๕๔๖หม่อมราชวงศ์ปรีดิยาธร เทวกุลผู้ว่าการธนาคารแห่งประเทศไทย[ดูข้อมูลจากภาพกฎหมาย][รก๒๕๔๖/พ๗ง/๖๒/๒๐ มกราคม ๒๕๔๖]มณฑาทิพย์/พิมพ์๒๙ เมษายน ๒๕๔๖สุมลรัตน์/อรรถชัย แก้ไข๓๐ เมษายน ๒๕๔๖